| Medaljeoversikt |
| --- |
| Friidrett |
| Konkurrerte for Polens flagg Polen |
| EM i friidrett |
| Bronse | 2010 Helsingfors | 4 x 100 meter |
| Bronse | 2010 Barcelona | 4 x 100 meter |
| Universiaden |
| Bronse | 2013 Kazan | 4 x 100 meter |

**Marika Popowicz** (født 10. april 1988 i Gniezno) er en polsk friidrettsutøver, som hovedsakelig konkurrerer innen sprint.

Junior
------

Hun hadde sin første store opptreden i 2005, da hun endte på sjetteplass på 200 meter i Ungdoms-VM 2005 (World Youth Championships) i friidrett, og deltok på det polske stafettlaget på 4 x 100 som vant gull i Junior-EM i friidrett 2005. De andre løperne på det polske laget var Agnieszka Ceglarek, Marta Jeschke og Iwona Brzezinska. Hun ble polsk juniormester på 100 meter og 200 meter i 2006, og nådde semifinalen i begge disse øvelsene i VM 2006 i Beijing. Hun deltok også i junior-EM 2007, og var med på stafettlaget som tok bronse, sammen Agnieszka Ceglarek, Martyna Ksiazek og Weronika Wedler. Hun ble tatt som reserve til VM 2007 i friidrett, men deltok ikke.

Senior
------

Hun vant sin første internasjonale seniormedalje i 2009, i en *International Military Sports Council*-konkurranse. Her vant hun bronse på 100 m og sølv på 200 m bak Marta Jeschke i World Military Track and Field Championship 2009. Hun representerte Polen i EM i friidrett for lag 2009, der hun kom på femteplass på 100 m. Hun vant sølv på stafetten med det polske laget i Sommeruniversiaden 2009, og gjentok bragden i U23-EM 2009, der hun også vant bronse på 100 m og 200 m. Hun ble tatt ut på 100 meter i VM 2009, men startet ikke.

I begynnelsen av 2010 deltok hun på kvinnenes 60 meter i VM innendørs, men ble slått ut i kvalifiseringsheatet. Hun vant bronse på 4 x 100 meter stafett med det polske stafettlaget i EM 2010, der de satte ny polsk rekord. De andre på laget var Daria Korczyńska, Marta Jeschke og Weronika Wedler. 

Hun deltok på 200 meter og 4 x 100 meter i Lag-EM i friidrett 2011 (Super League). På 200 meter løp hun på 24,03, og kom på 5.-plass og skaffet med det Polen 5 poeng. På 4 x 100 meter kom Polen på 7.-plass. Polen kom på 6.-plass i dette lag-EM, og beholdt plassen sin i Super League. Hun deltok i Miltary World Games 2011 i Rio de Janeiro, der Polen tok sølv på 4 x 100 meter, kun slått av Brasil. Der løp hun sammen med Daria Korczyńska, Marta Jeschke og Ewelina Ptak. Senere på året deltok hun i VM i friidrett 2011, men kun på 4 x 100 meter, der Polen ikke fullførte innledningsheatet. 

I EM i friidrett 2012 fikk Polen bronse på 4 x 100 meter, med Popowicz på laget. Laget var det samme som deltok i Miltary World Games året før. Hun deltok også på 200 meter, men ble slått ut i semifinalen, der hun løp på 23,58, som var 14. beste tid i semifinalene. i Sommer-OL 2012 ble det polske stafettlaget slått ut i innledningsheatet, da de kom på 4.-plass i heat 2 med tiden 43,07. 

I 2013 deltok Popowicz i Lag-EM i friidrett 2012. Hun løp inn til 5.-plass på 200 meter, og skaffet Polen 7,5 poeng. På 100 meter løp hun på 11,83, og kom på 6.-plass. Hun løp også 4 x 100 meter stafett, der Polen kom på 6.-plass. Sammenlagt kom Polen på 5.-plass i lag-EM 2013. I juli deltok hun i Sommeruniversiaden 2013, der Polen kom på 3.-plass på 4 x 100 meter. 

I VM i friidrett 2013 løp hun inn til sesongbestenotering i innledningsheatet på 200 meter, med tiden 23,22. men ble likevel slått ut, og gikk ikke videre til semifinalen. Også på 4 x 100 meter ble Polen slått ut i innledningsheatet, der Popowicz løp sammen med Weronika Wedler, Ewelina Ptak og Marta Jeschke.

Referanser
----------

1. ↑   World Athletics Database, World Athletics utøver-ID 199514, oppført som Marika Popowicz-Drapala[Hentet fra Wikidata]
2. ↑  European Athletics – ' (PDF), s. 24. Besøkt 22. mars 2011
3. ↑  European Athletics – *Junior-EM 2007, medaljevinnere*

Eksterne lenker
---------------

* (en) Marika Popowicz-Drapała – Olympics.com Rediger på Wikidata

* (en) Marika Popowicz-Drapała – Olympedia Rediger på Wikidata

* (pl) Marika Popowicz-Drapała – Polens olympiske komité Rediger på Wikidata

* (en) Marika Popowicz-Drapała – World Athletics Rediger på Wikidata

* (en) Marika Popowicz-Drapała – European Athletic Association Rediger på Wikidata

* (en) Marika Popowicz-Drapała – Diamond League Rediger på Wikidata

* (en) Marika Popowicz-Drapała – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI
 |